Utilització de les tecles de drecera al LibreOffice Impress

Contingut
Índex 🔎︎

# Utilització de tecles de drecera al LibreOffice Impress

Algunes de les tecles de drecera poden estar assignades al vostre sistema d'escriptori. Les tecles que estan assignades al vostre sistema d'escriptori no estan disponibles per al LibreOffice. Proveu d'assignar tecles diferents per al LibreOffice, a Eines ▸ Personalitza ▸ Teclat, o bé en el vostre sistema d'escriptori.

Podeu utilitzar el teclat per accedir a les ordres del LibreOffice Impress i navegar per l'espai de treball. El LibreOffice Impress utilitza les mateixes tecles de drecera que el LibreOffice Draw per crear objectes de dibuix.

## Selecció d'espais reservats

Els formats automàtics del LibreOffice Impress utilitzen espais reservats per als títols, el text i els objectes de les diapositives. Per seleccionar un espai reservat, premeu Ctrl+Retorn. Per anar a l'espai reservat següent, torneu a prémer Ctrl+Retorn.

Si premeu Ctrl+Retorn després d'arribar al darrer espai reservat d'una diapositiva, s'inserirà una diapositiva nova després de la diapositiva actual. La diapositiva nova utilitzarà el mateix format que la diapositiva actual.

## Creació i edició d'un objecte de dibuix

1. Premeu F6 per navegar per la barra de Dibuix.

2. Premeu la fletxa dreta fins que arribeu a la icona de la barra d'eines que correspon a una eina de dibuix.

3. Si hi ha una fletxa a prop de la icona, l'eina de dibuix obre una subbarra d'eines. Premeu la fletxa amunt o la fletxa avall per obrir la subbarra d'eines, després premeu la fletxa dreta o la fletxa esquerra per seleccionar una icona.

4. Premeu OrdreCtrl+Retorn.

   L'objecte es crea al centre del document actual.

5. Per a tornar al document, premeu OrdreCtrl+F6.

   Podeu utilitzar les fletxes per posicionar l'objecte allà on vulgueu. Per seleccionar una ordre del menú contextual per a l'objecte, premeu Maj+F10.

## Selecció d'un objecte

1. Premeu OrdreCtrl+F6 per a entrar al document.

2. Premeu Tab fins que arribeu a l'objecte que voleu seleccionar.

## Durant una presentació de diapositives

Per començar una presentació, premeu Ctrl+F2 o F5.

### Per avançar a la diapositiva següent o a l'efecte d'animació següent

Barra espaiadora

### Per avançar a la diapositiva següent sense reproduir els efectes d'animació de l'objecte

OptionAlt+PageDown

### Per tornar a la diapositiva anterior

OptionAlt+PageUp

### Per anar a una diapositiva concreta

Escriviu el número de pàgina de la diapositiva i premeu Retorn.

### Atura la presentació

Esc o -.

## Classificador de diapositives

Quan aneu per primera vegada al Classificador de diapositives, premeu Retorn per canviar el focus del teclat a l'espai de treball. Altrament, premeu F6 per navegar per l'espai de treball i després premeu Retorn.

### Selecció i desselecció de diapositives

Utilitzeu les tecles de cursor per navegar fins a la diapositiva que voleu seleccionar, i després premeu la barra espaiadora. Per afegir diapositives a la selecció, utilitzeu les tecles de cursor per navegar per les diapositives que voleu afegir i torneu a prémer la barra espaiadora. Per desseleccionar una diapositiva, navegueu fins a la diapositiva i, tot seguit, premeu la barra espaiadora.

### Per copiar una diapositiva:

1. Utilitzeu les tecles de cursor per navegar fins a la diapositiva que voleu copiar, i després premeu Ctrl+C.

2. Moveu-vos fins a la diapositiva on voleu enganxar la diapositiva copiada i premeu Ctrl+V.

### Per moure una diapositiva:

1. Utilitzeu les tecles de cursor per navegar fins a la diapositiva que voleu moure, i després premeu Ctrl+X.

2. Navegueu fins al lloc on voleu moure la diapositiva, i després premeu Ctrl+V.

3. Seleccioneu Abans o Després de la diapositiva actual, i després feu clic a D'acord.

Temes relacionats

Dreceres (accessibilitat del LibreOffice)

Tecles de drecera per al LibreOffice Impress

Tecles de drecera per a dibuixos

Tecles de drecera generals del LibreOffice